cyanic-selkie/wikianc huggingface dataset:
Ուոլես Չեյֆ
Ուոլես Չեյֆ, (Wallace Chafe,, ), ամերիկացի լեզվաբան։ Սանտա Բարբարայի Կալիֆոռնիական Համալսարանում վաստակավոր պրոֆեսոր և հետազոտող ։
Կենսագրություն
Չեյֆը ազդեցիկ գիտնական էր, ուսումնասիրում էր Ամերիկայի բնիկների, մասնավորապես՝ իրոկուական և կադդոական ցեղերի լեզուները, կատարում էր խոսույթի վերլուծություն հոգելեզվաբանության, ինչպես նաև խոսքի առոգանության ոլորտում։
1986 թվականին Յոհաննա Նիկոլսի հետ միասին նա լեզվի ապացուցողականության մասին մի հատոր է խմբագրել։
Սանտա Բարբարայում եղած ժամանակ նա և իր կինը՝ լեզվաբան Մարիան Միթուն, հիմնադրել և ղեկավարել են «Վալիս Չեյֆ» և «Մարիան Միթուն» հիմնադրամները, որոնք ուղղված էին չուսումնասիրված լեզուների վերաբերյալ հետազոտություններին։ Հիմնադրամը աջակցություն է տրամադրում ասպիրանտներին` վերացող, դեռևս չուսումնասիրված լեզուների լեզվական փաստաթղթավորման նախագծերի հետ կապված ծախսերը հոգալու համար։
Արտաքին հղումներ
Կատեգորիա:Ամերիկացի լեզվաբաններ
(5223) ՄակՍվին
Միջին հեռավորությունը Արեգակից կազմում է 3,200908 ա. մ., առավելագույնը մոտենում է 2,6588 ա. մ. հեռավորության վրա և հեռանում 3,743 ա. մ. ։ Արեգակի շուրջ մեկ ամբողջական պտույտ է կատարում 2091,74 երկրային օրվա ընթացքում, իր ուղեծրով շարժվելով միջինում 0,172105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,91° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Մաքսիմիլիեն Լյուս
Մաքսիմիլիեն Լյուս (Maximilien Luce, ),  ֆրանսիացի նկարիչ– նեոիմպրեսիոնիստ։ Հայտնի է գեղանկարչության, գծագրության, գրքերի նկարազարդման աշխատանքներով։ Անարխիստական շարժման գործիչ։
Կենսագրություն և ստեղծագործություն
Մաքսիմիլիեն Լյուսը ծնվել է Շարլ–Դեզիրե Լյուսի (1823—1888) և Լուիզա–Ժոզեֆինա Դյունի (1822—1878) ընտանիքում։ Ընտանիքն ապրում էր Մոնպառնասում, Փարիզի աշխատավոր շրջանում։ Սովորել է որպես օֆորտիստ։ 1872 թվականին տասնչորսամյա Լյուսը դարձավ քանդակագուրծ Անրի-Թեոֆիլ Հիլդեբրանդի (1824—1897) աշակերտը։ Ավելի ուշ սովորել է Սյուիսի ակադեմիայում և Էժեն Ֆրոմանի մոտ։ Նկարիչ Կամիլ Պիսսարոյի որդու՝ Լյուսիեն Պիսսարոյի հետ Լագնիում հիմնել է Groupe de Lagny գեղարվեստական ​​խումբը՝ խնդիր ունենալով զարգացնել Ժորժ Սյորայի գունային տեսությունը և գունային տարանջատման տեխնիկան։ Լյուսը նաև բարձր է գնահատել Կամիլ Կորոյի ստեղծագործությունները։ Բացի բնանկարներից, 1887 թվականից նրա ստեղծագործություններում հայտնվում են դիմանկարներ։
Ժառանգություն
Նկարչի պահպանված ստեղծագործական ժառանգությունը կազմում է 4200 նկար և մոտ 3000 գծանկար։ Օրսեի թանգարանը Լյուսին դասում է որպես «նեոիմպրեսիոնիստական ​​շարժման լավագույն ներկայացուցիչներից մեկը» ։
Ան-պան
Ան-պան(ճապ.՝ あんパン «ամպան»), ճապոնական քաղցր թխվածք՝ հիմանականում լցոնված լոբուց պատրասվտած խյուսով՝ աձուկայով։ Բացի աձուկայից, որպես միջուկ՝ կարող են օգտագործվել սպիտակ բակլայից (սիրո-ան), քնջութից (գոմա-ան) և հաճարից (կուրի-ան) պատրաստված խյուսերը ։
Պատմություն
Առաջին անգամ ան-պանը պատրաստվել է 1875 թվականին՝ Մեյձի ժամանակաշրջանում։ Պատրաստել է սամուրայ Յասուբեյ Կումուրան, ով կորցրել էր աշխատանքը՝ Կայսերական բանակի ստեղծմանը մասնակցելու և, որպես այդպիսին, սամուրայների դասի վերացման համար։ Մեյձի ժամանակաշրջանում Ճապոնիայում շատ սամուրայների տալիս էին աշխատանքներ, որոնցով նրանք երբեք չէին զբաղվել։ Հացթուխի առաջադրանքն այդ նոր արևմտյան մասնագիտություններից էր։
Մի օր Յասուբեյը զբոսնում էր մի թաղամասում, որտեղ աշխատում էին ճապոնացիները, ովքեր ընտրել էին արևմտյան մասնագիտություններ։ Այնտեղ Յասուբեյը հանդիպեց մի երիտասարդ հացթուխի։ Նա բացեց հացի նոր արտադրամաս՝ «Բունեիդո» (ճապ․ 文英堂 բունեյդո, բառացիորեն՝ «արևմտյան մշակույթի տաճաև»)։ 1874 թվականին նա տեղափոխվեց Գինձա և արտադրամասը վերանվանեց «Կիմուրայ» (ճապ․ 木村屋, «Կիմուրայի ձեռնարկություն»)։ Յասուբեյը փորձում էր պատրաստել ավելի «ճապոնական» հաց՝ պատրաստման հիմքում դնելով մանձյուի խմորը։ Որպես միջուկ՝ Յասուբեյը վերցրեց լոբուց պատրաստված խյուսը՝ անկոն։ Ան-պան դարձավ շատ հայտնի ոչ միայն համեղ լինելու, այլ նաև ժողովրդի՝ միշտ նորը փորձելու ցանկության շնորհիվ։
Ավելի ուշ ան-պանի սիրահար Տակայոկի-Յամաոկան՝ կայսր Մեյձի մաժորդոմը, խնդրեց սյոգունատ Տոկուգավային (Ճապոնիայի կառավարիչը մինչ Մեյձիի ժամանակաշրջանը) կայսերը բերել ան-պան։ Հացթուխ Յակուբեկը պատրաստեց ան-պան, որը շատ դուր եկավ կայսերը։ Նա անգամ խնդրեց Յասուբեյին՝ իր համար ամեն օր պատրաստել ան-պան։
Արտաքին հղումներ
Կատեգորիա:Վագասի
Ռոդնի Լի Դևիս
Ռոդնի Լի Դևիս (Rodney Lee Davis, ), ամերիկացի հանրապետական-քաղաքական գործիչ, 2013 թվականից Իլինոյս նահանգի 13-րդ ընտրատարածքից ԱՄՆ Ներկայացուցիչների պալատի անդամ ։
Վաղ կյանք և կրթություն
Դևիսը ծնվել է Դե Մոյն քաղաքում։ Քոլեջն ավարտելուց հետո Դևիսն աշխատել է այն ժամանակվա պետքարտուղար Ջորջ Ռայանի հետ։ 1996 թվականին նա պարտվել է նահանգի Օրենսդիր ժողովի քվեարկությունում։
Կենսագրություն
1992 թվականին ավարտել է Միլիկինի համալսարանը` «Քաղաքագիտություն» մասնագիտությամբ ։
1992-ից 1996 թվականներին աշխատել է Իլինոյս նահանգի քարտուղարի աշխատակազմում։ 1996 թվականին ԱՄՆ Ներկայացուցիչների պալատի անդամի թեկնածու էր։ Դևիսը կոնգրեսական Ջոն Շիմկուսի օգնականն էր։ 2000 թվականին առաջադրվել է իր հարազատ Թեյլորվիլի քաղաքի քաղաքապետի պաշտոնում։
Ամուսնացած է, ունի երեք երեխա։
Անձնական կյանք
Դևիսը և նրա կին Շաննոնը ամուսնացել են 1995 թվականին, և այժմ զույգը ապրում է Թեյլորվիլում։ Նրանք ունեն երեք երեխա։ Դևիսը մարզում է Թեյլորվիլլյան պատանեկան ֆուտբոլը։ Նա Թեյլորվիլյան Optimist Club ակումբի անդամ է և մտնում է Քրիստիան շրջանի ավագ կենտրոնի տնօրենների խորհրդի կազմի մեջ։
Արտաքին հղումներ
Կատեգորիա:ԱՄՆ-ի քաղաքական գործիչներ
Տեղերի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Տեղեր գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից ։ Ցանկում ներառված է ընդամենը 21 հուշարձան (4 միավոր)։
Ծանոթագրություններ
Կատեգորիա:Արագածոտնի մարզի հուշարձանների ցանկեր
Կրապիվնա (այլ կիրառումներ)
Կրապիվնա, կարող է վերաբերել՝
Անկատար սնկեր
Անսեռ բազմացում
Դեյտերոմիցետների անսեռ բազմացման ժամանակ առաջանում են կոնիդիակիր թելիկներ՝ կոնիդիումներով։ Միայնակ փնջերով կամ խիտ խրձերով (կորեմիումներ) դասավորված կոնիդիակիրները բնորոշ են հիֆոմիցետներին։ Ցելոմիցետների մոտ կոնիդիակիրները ձևավորվում են պտղամարմիններում՝ բարձիկներում կամ պիկնիդիումներում։ Որոշների մոտ սպորատվությունը լրիվ բացակայում է, և միցելիումն անպտուղ է։
Տարածում
Տարածված են բնության մեջ։ Հանդիպում են բոլոր էկոլոգիական միջավայրերում։ Շատերը վայրի և մշակովի բույսերի մակաբույծներ են (ֆուզարիում, ցերկոսպորա, վերտիցիլիում և այլ ցեղերի տեսակներ)՝ առաջացնելով դրանց բծավորություն, թառամում և այլ հիվանդություններ։ Սապրոտրոֆ տեսակները մասնակցում են օրգանական մնացորդների քայքայմանը և հողառաջացմանը։
Անկատար սնկերն առաջացնում են սննդամթերքի բորբոսնում և փտում, արտադրական նյութերի և արտադրանքի քայքայում, մարդկանց և կենդանիների մաշկի սնկային հիվանդություններ, խորը սնկախտեր և ալերգիա։ Որոշ հողային տեսակներ գիշատիչներ են։ Շատերը սինթեզում են կեևսբանական ակտիվ նյութեր՝ ֆերմենտներ, հակաբիոտիկներ, օրգանական թթուներ, սնկային թույներ։
Գրականություն
Կատեգորիա:Սնկեր Կատեգորիա:Բազիդիավոր սնկեր Կատեգորիա:Ասկոմիցետներ
Միխայիլ Զուրաբով
Ռուսաստանի Դաշնության նախագահի խորհրդական (1998-1999 թվականներին և 2007-2009 թվականներին)։ Ռուսաստանի Դաշնության առողջապահության և սոցիալական զարգացման նախարար (2004 թվականի մարտի 9-ից մինչև 2007 թվականի սեպտեմբերի 12-ը)։ Ուկրաինայում Ռուսաստանի Դաշնության արտակարգ և լիազոր դեսպան (2009 թվականի օգոստոսի 5-ից մինչև 2016 թվականի հուլիսի 28-ը) ։ Ուկրաինայի հետ առևտրատնտեսական հարաբերությունների զարգացման հարցերով Ռուսաստանի Դաշնության նախագահի հատուկ ներկայացուցիչ (2010 թվականի հունվարի 19-ից մինչև 2016 թվականի օգոստոսի 4-ը)։
Կենսագրություն
Ծնվել է Լենինգրադում (ներկայումս՝ Սանկտ Պետերբուրգ)։ Հայրը ԽՍՀՄ ծովային նավատորմի նախարարության բարձրաստիճան աշխատակից, «ԿՈՍՊԱՍ-ՍԱՐՍԱՏ» նավերի և ինքնաթիռների վթարային փրկարարական միջազգային տիեզերական համակարգի մշակող Յուրի Գրիգորիևիչ Զուրաբովն է։ Մայրը կենսաբանական գիտությունների դոկտոր և մանրէաբան գիտնական Էնգելինա Ռոբերտովնան է։
1999-2004 թվականներին եղել է Ռուսաստանի Դաշնության Կենսաթոշակային հիմնադրամի վարչության նախագահը։
2004 թվականի մարտի 9-ից մինչև 2007 թվականի սեպտեմբերի 24-ը՝ Ռուսաստանի Դաշնության առողջապահության և սոցիալական զարգացման նախարար։
2004 թվականի նոյեմբերին Զուրաբովը առաջարկել է իր առողջապահության բարեփոխման նախագիծը։
2005 թվականին եղել է արտոնությունների մոնետիզացման կազմակերպիչներից ։
Առողջապահության և սոցիալական զարգացման նախարարությունից հեռանալուց հետո Զուրաբովը նշանակվել է Ռուսաստանի Դաշնության նախագահի սոցիալական ոլորտի բարեփոխումների հարցերով խորհրդական (Ռուսաստանի Դաշնության նախագահի 2007 թվականի հոկտեմբերի 7-ի № 1341 հրամանագիրը, սակայն Զուրաբովի նշանակման մասին հրամանագիրը չի հրապարակվել նախագահի կայքի «փաստաթղթեր» բաժնում, Զուրաբովի ազգանունը չի եղել նախագահի ինը խորհրդականների թվում  ։
2009 թվականի հունիսի 25-ին Պետական դումայի ԱՊՀ գործերի և հայրենակիցների հետ կապերի կոմիտեն պաշտպանել Է Միխայիլ Զուրաբովի թեկնածությունը Ուկրաինայում Ռուսաստանի դեսպանի պաշտոնում։ Նրա թեկնածությանը կողմ է քվեարկել կոմիտեի 8 անդամներից 7-ը, դեմ՝ 1 պատգամավոր ։
Զուրաբովի թեկնածությունը պաշտպանել Է ՌԴ Դաշնային խորհրդի ԱՊՀ գործերի կոմիտեն ։
2009 թվականի օգոստոսի 11-ին Ռուսաստանի Դաշնության նախագահ Դմիտրի Մեդվեդևը Վիկտոր Յուշչենկոյին հղած ուղերձում հայտարարել էր. "…բայց ներկա իրավիճակում իմ կողմից որոշում է կայացվել մեր դեսպանին Ուկրաինա չուղարկել։ Նա իր աշխատանքը կսկսի ավելի ուշ։ Կոնկրետ ժամկետները պետք է որոշվեն՝ հաշվի առնելով մեր հարաբերությունների իրական դինամիկան… :"
Սակայն արդեն երկու օր անց՝ օգոստոսի 13-ին Ռուսաստանի նախագահի կայքը հայտնել էր, որ Դ. Մեդվեդևը ստորագրել է Ռուսաստանի Դաշնության նախագահի հրամանագիրը Ուկրաինայում Ռուսաստանի դեսպանի պաշտոնում Մ. Զուրաբովին նշանակելու մասին, սակայն հրամանագրի տեքստը չի հրապարակվել։ Միայն օգոստոսի 18-ին հրամանագրի տեքստը հրապարակվել է Ռուսաստանի ԱԳՆ կայքում ։ Ի պատասխան լրագրողների տարակուսանքի՝ Ռուսաստանի նախագահի մամուլի ծառայության ներկայացուցիչը դա բացատրել է նրանով, որ Զուրաբովի նշանակման մասին հրամանագիրը ստորագրվել է դեռևս օգոստոսի 5-ին, այսինքն՝ նախքան Յուշչենկոյին Մեդվեդևի դիմելը ։ Սակայն լրագրողները պարզել են, որ Ռուսաստանի նախագահի բոլոր հրամանագրերը հետևողական համարակալում ունեն. Զուրաբովի նշանակման մասին հրամանագիրը թվագրվում է օգոստոսի 5-ին և ունի 937 համար, թեև, օրինակ, օգոստոսի 12-ի հրամանագիրն ունի 935 համար ։ Որոշ լրագրողների կարծիքով՝ դա նշանակում է, որ հրամանագիրը ստորագրվել է Մեդվեդևի հայտնի ուղերձից հետո, բայց թվագրված է «հետին թվով» (օգոստոսի 5), որպեսզի Մեդվեդևը հանրության աչքում անհարմար դրության մեջ չընկնի ։
The Hills
«The Hills», կանադացի երգիչ The Weeknd-ի երգ, որը թողարկվել է 2015 թվականի մայիսի 27-ին՝ որպես նրա երկրորդ՝ «Beauty Behind the Madness» ստուդիական ալբոմի երկրորդ սինգլ ։ Այն քննադատների կողմից բարձր գնահատականների է արժանացել ՝ հայտնվելով մի շարք տարեվերջյան ցանկերում ։ Երգչի հայրենի Կանադայում երգն առաջին հորիզոնական է զբաղեցրել։ ԱՄՆ-ում այն զբաղեցրել է Billboard Hot 100 չարթի առաջին հորիզոնականը՝ փոխարինելով իր նախորդ՝ «Can't Feel My Face» երգը։ Այն նաև ընդգրկվել է Միացյալ Թագավորության, Իռլանդիայի, Գերմանիայի, Ավստրալիայի և Նոր Զելանդիայի չարթերի լավագույն տասնյակում։ Երգի տեսահոլովակը, որի ռեժիսորն է եղել Գրանթ Սինգերը, թողարկվել է 2015 թվականի մայիսի 27-ին։
Միխայիլ Զուրաբով
Կենսագրություն
2010 թվականի հունվարի 19-ի աշխատանքային հանդիպման ընթացքում Ռուսաստանի Դաշնության նախագահ Դմիտրի Մեդվեդևը Միխայիլ Զուրաբովին հանձնարարել էր ձեռնամուխ լինել Ուկրաինայում Ռուսաստանի Դաշնության արտակարգ և լիազոր դեսպանի պարտականությունների կատարմանը։ Պետության ղեկավարը նաև հայտնել Է Միխայիլ Զուրաբովին Ուկրաինայի հետ առևտրատնտեսական հարաբերությունների զարգացման հարցերով Ռուսաստանի Դաշնության նախագահի հատուկ ներկայացուցիչ նշանակելու մասին ։ 2010 թվականի հունվարի 25-ին Միխայիլ Զուրաբովը ժամանել Էր Կիև և իր հավատարմագրերի պատճենը հանձնել Ուկրաինայի արտաքին գործերի նախարար Պետրո Պորոշենկոյին՝ դրանով իսկ հնարավորություն ստանալով դե ֆակտո ձեռնամուխ լինել Ուկրաինայում Ռուսաստանի դեսպանի պարտականությունների կատարմանը ։ Սակայն Զուրաբովն իր հավատարմագրերն է հանձնել ոչ թե Վիկտոր Յուշչենկոյին, այլ միայն հաջորդ նախագահ ընտրված Վիկտոր Յանուկովիչին՝ մարտի 2-ին  ։
The Hills
2019 թվականի մայիսին «The Hills» երգն ադամանդե է հավաստագրվել Ձայնագրող ընկերությունների ամերիկյան ասոցիացիայի կողմից՝ ավելի քան 10 միլիոն օրինակներով վաճառվելու համար։ Այսպիսով այն դարձել է The Weeknd-ի առաջին ձայնագրությունը, որն ադամանդե հավաստագրում է ստացել ։
Կոմպոզիցիա
Երգը գրված է C մինոր տոնայնությամբ 113 բիթ րոպեում տեմպով ։
Միխայիլ Զուրաբով
Կենսագրություն
2016 թվականի հուլիսի 28-ին ազատվել է Ուկրաինայում Ռուսաստանի Դաշնության արտակարգ և լիազոր դեսպանի պարտականություններից ։ Օգոստոսի 4-ին ազատվել է Ուկրաինայի հետ առևտրատնտեսական հարաբերությունների զարգացման հարցերով հատուկ ներկայացուցչի պաշտոնից ։
The Hills
Առևտրային ցուցանիշներ
Միացյալ Նահանգներում «The Hills» երգն ընդգրկվել է Billboard Hot 100 չարթը՝ զբաղեցնելով 20-րդ հորիզոնականը, և դարձել է այդ շաբաթվա բարձրագույն դիրք զբաղեցրած դեբյուտը ։ Առաջին շաբաթվա ընթացքում այն թվային ներբեռնմամբ ավելի քան 109,000 վաճառքներ է ունեցել, ինչպես նաև 5.2 սթրիմներ է հավաքել ։ Հաջորդ շաբաթ սինգլն իջել է մեկ հորիզոնականով, սակայն հավաքել է չարթում սթրիմների ամենամեծ քանակը ։ Այն դարձել է երգչի երկրորդ չարթթոփերը Միացյալ Նահանգներում՝ փոխարինելով նրա «Can't Feel My Face» երգը, ինչի շնորհիվ The Weeknd-ը դարձել է առաջին արտիստը Թեյլոր Սվիֆթից հետո, որն այդ չարթի առաջին հորիզոնականին փոխարինել է ինքն իրեն ։ «The Hills»-ը վեց շաբաթ շարունակ գլխավորել է Billboard Hot 100 չարթը, ինչից հետո դրա տեղը զբաղեցրել է Ադելի «Hello» երգը։ Սակայն «The Hills»-ը մնացել է չարթի լավագույն տասնյակում ևս 21 շաբաթ՝ մինչև 2016 թվականի հունվարի 16-ին լքելն այն։ 2016 թվականի հունիսի դրությամբ՝ ԱՄՆ-ումերգի ավելի քան 2,946,000 օրինակ է վաճառվել ։
Միխայիլ Զուրաբով
Ընտանիք
Ունի եղբայր՝ Ալեքսանդրը, ով «Վնեշտպրոմբանկի» ֆինանսիստն ու համասեփականատերն է ։
Կնոջ՝ Յուլիա Անատոլևնայի հետ երկու երեխա ունեն։ 2006 թվականին որդեգրել են երկու տարեկան տղայի ։
The Hills
Առևտրային ցուցանիշներ
Մեծ Բրիտանիայում «The Hills» երգն ընդգրկվել է UK Singles Chart-ը՝ զբաղեցնելով 2015 թվականի հունիսի 6-ին ավարտվող շաբաթվա չարթի 51-րդ հորիզոնականը։ 2015 թվականի սեպտեմբերի 10-ին ավարտվող չարթում այն ցատկել է 35-րդ հորիզոնականից 29-րդ։ Հինգ շաբաթ շարունակ երգը չէր կարողանում 23-րդ հորիզոնականից ավելի բարձր դիրք զբաղեցնել, ինչից հետո՝ ևս մեկ շաբաթ հետո այն զբաղեցրել է 5-րդ հորիզոնականը։ 2015 թվականի հոկտեմբերի 29-ին ավարտվող շաբաթվա չարթում այն զբաղեցրել է 3-րդ հորիզոնականը՝ առաջի երկու հորիզոնականները զիջելով One Direction խմբի «Perfect» (երկրորդ հորիզոնական) և KDA-ի «Turn the Music Louder (Rumble)» (առաջին հորիզոնական) երգերին։ Երգը 7 շաբաթ է անցկացրել է չարթի թոփ-10-ում և 12 շաբաթ՝ թոփ-20-ում, ինչի շնորհիվ զբաղեցրել է տարեվերջյան չարթի 25-րդ հորիզոնականը։
Միխայիլ Զուրաբով
Ընտանիք
2006 թվականի եկամուտը կազմել է 9,2 միլիոն ռուբլի, ինչը 7,7 անգամ ավելի էր, քան 2005 թվականին (1,2 միլիոն ռուբլի) ։
The Hills
Ռեմիքսներ և այլ տարբերակներ
2015 թվականի հոկտեմբերի 10-ին առցանց թողարկվել են երգի երկու ռեմիքսները։ Մեկը՝ ամերիկացի ռեփեր Էմինեմի, մյուսը՝ տրինիդադցի-ամերիկացի ռեփեր Նիքի Մինաժի մասնակցությամբ ։ Մինաժը և The Weeknd-ը հանդես են եկել ռեմիքս տարբերակով «Շաբաթ երեկոյան ուղիղ եթերում» հեռուստաշոուում։ Էմինեմի ռեմիքսի համար վիրտուալ երաժշտական տեսահոլովակ է ստեղծվել ։ Ամերիկացի ռեփեր Լիլ Ուեյնը պատրաստել է երգի ռեմիքս տարբերակն իր «No Ceilings 2» միքսթեյփի համար ։
Միխայիլ Զուրաբով
Դիվանագիտական աստիճան
Արտակարգ և լիազոր դեսպան (2011 թվականի հունիսի 12)
Արտաքին հղումներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ռուս դիվանագետներ Կատեգորիա:Ռուս գործարարներ Կատեգորիա:Ռուսաստանի նախարարներ Կատեգորիա:Ռուս պետական գործիչներ Կատեգորիա:Ռուս քաղաքական գործիչներ
The Hills
Ռեմիքսներ և այլ տարբերակներ
2016 թվականի օգոստոսի 9-ին թողարկվել է նաև բելգիական Dimitri Vegas & Like Mike դիջեյ դուոյի ռեմիքս տարբեակը՝ որպես նրանց «Summer of Madness» թրեքների ազատ ներբեռնուներից մեկը ։
Երաժշտական տեսահոլովակ
«The Hills» երգի երաժշտական տեսահոլովակը նկարահանվել է Գրանթ Սինգերի կողմից։ 2015 թվականի մայիսի 27-ից այն հրապարակվել է ՅուԹյուբ հարթակում։ 2020 թվականի օգոստոսի դրությամբ տեսահոլովակը դիտվել է ավելի քան 1․5 միլիարդ անգամ, ինչի շնորհիվ այն ընդգրկվել է ՅուԹյուբի 100 ամենադիտվող տեսահոլովակների ցանկում ։
Ծանոթագրություններ
Կատեգորիա:Երգեր այբբենական կարգով Կատեգորիա:2015 երգեր Կատեգորիա:The Weeknd երգեր Կատեգորիա:Billboard Hot 100 գլխավորած սինգլներ Կատեգորիա:Նիքի Մինաժի երգեր Կատեգորիա:Էմինեմի երգեր Կատեգորիա:Երգեր թմրանյութերի մասին
Մետեորա
Մետեորա (Μετέωρα), Հունաստանի խոշորագույն վանական համալիրներից մեկը, որը հայտնի է դարձել, առաջին հերթին, ժայռերի գագաթին գտնվելու շնորհիվ։ Վանական համալիրը հիմնադրվել է մոտ 10-րդ դարում և այդ ժամանակներից գործում է անդադար։ 1988 թվականին վանքերը ներառվել են համաշխարհային ժառանգության ցանկի մեջ։ Ըստ վարչա-եկեղեցական բաժանման մտնում է Հունական ուղղափառ եկեղեցու Ստագի և Մետեորայի թեմի մեջ (Σταγών και Μετεώρων):
Մետեորա վանքը գտնվում է Թեսալիայի լեռներում, Հունաստանի հյուսիսում, Տրիկալա նոմոսի հյուսիսում։ Գտնվում են Խասիա լեռներում (Պինդոս լեռնազանգված) Պինյոս գետից ոչ հեռու, Կալամբակա քաղաքից 1-2 կմ դեպի հյուսիս (նախկին Ստագի) և Տրիկալա քաղաքից 21 կմ դեպի հյուսիս-արևմուտք։
Վեց գործող ուղղափառ վանքերը տեղակայված են հսկայական ժայռերի գագաթներին, որոնք գտնվում են Թեսալիական հարթավայրի մակերեևույթին։ Ժայռերն ունեն ծովի մակարդակից 600 մ բարձրություն և համարվում են եզակի երկրաբանական երևույթ։ Նրանք գոյացելեն 60 մլն տարի առաջ և հարթավայրի տեղում գտնվող նախապատմական ծովի քարքարոտ հատակն էին հանդիսանում ։ Ջրի, քամու և ջերմաստիճանների տատանումների արդյունքում դրանք վերածվել են հսկայական, կարծես թե օդում կախված քարե սյուների, որոնք ստացել են Մետեորա անվանումը (μετέωρα բառից, որը թարգմանաբար նշանակում է «օդում ճախրող»)։
Տարբեր աղբյուրների համաձայն՝ գոյություն են ունեցել 22 կամ 24 մենաստաններ, որոնցից այժմ գործում են միայն վեցը. 4-ը՝ տղամարդկանց և 2-ը՝ կանանց, մյուսները լքված են՝ մասնակի կամ հիմնովին ավերված։
Ճգնավորներ
Ըստ ավանդության, առաջին ճգնավորները բարձրացել են այդ քարքարոտ և անհասանելի, կյանքից կտրված այդ ժայռերի վրա մինչ 10-րդ դարը։ Նրանք ապրել են քարանձավներում և ժայռային խորացումներում, որոնց մոտ հիմնում էին ոչ մեծ հարթակներ, այսպես կոչվող «աղոթատեղեր»՝ համատեղ աղոթքների և հոգևոր տեքստերի ուսումնասիրության համար։ Սակայն պատարագների ու եկեղեցական խորհուրդներին (հատկապես հաղորդությանը) մասնակցելու համար ճգնավորները ստիպված էին լինում իջնել Ստագի քաղաքի Հրեշտակապետերի հին եկեղեցին, իսկ հետագայում՝ նոր կառուցված Աստվածածնի եկեղեցին։
Բազմաթիվ հետազոտողների կարծիքով, առաջին ճգնավորը ոմն Վարնավան էր, որը 950—970-ական թվականներին կառուցել է Սուրբ Հոգու մենաստանը (Σκήτη του Αγίου Πνεύματος): Այնուհետև հաջորդեց Վերափոխման մենաստանի կառուցումը (1020 թվական) կրետական վանական Անդրոնիկի կողմից, իսկ 1160 թվականին կառուցվել է Ստագի կամ Դուպիանիի մենաստանը։ Այդ մենաստանի հիմնադրմամբ սկիզբ է դրվել կազմակերպված վանական «պետությանը» (համայնքին)` Մետեորա վանքին, և համայնքային վանական կյանքին։
Վանական համալիրի ստեղծում
Երկու-երեք դարերի ընթացքում Մետեորա վանքը գոյություն է ունեցել խաղաղ և հանգիստ մթնոլորտում, սակայն 13-րդ դարում սկսվեցին խաչակիրների, սերբերի, ալբանացիների և թուրքերի ներխուժումը, ովքեր փորձում էին գրավել Թեսալիան։ 1334 թվականին Մետեորա վանք է եկել Աթանաս վանականը, որը կորսարների ներխուժման արդյունքում արտաքսվել է Սուրբ Աթոս Լեռից։ Աթանասը այստեղ եկել է հոգևոր հովիվ Գրիգորիի հետ։ Նրանք բնակություն են հաստատել Ստագի կոթողի մոտ և այնտեղ բնակվել 10 տարի։ Աթանասի, հետագայում՝ սուրբ Աթանաս Մետեորացի, միակ նպատակը աթոսական վանքերի նման լավ կազմակերպված վանքի ստեղծումն էր։ 1334 թվին նա շրջակայքից իր մոտ հավաքեց ևս 14 ճգնավորների ու բարձրացավ «Պլատիս Լիտոս»-ի (լայն քար) վրա։ Սա մի հսկայական ժայռ է՝ ծովի մակարդակից 613 մետր, իսկ Կալամբակա քաղաքից 413 մետր բարձրությամբ։ Աթանասը և իր ճգնավոր համախոխները սկսեցին այդ ժամանակաշրջանի համար հիրավի տիտանական մի գործ՝ հետագայում հանրահայտ «Մեծ Մետեոր» կամ Վերափոխման մենաստանի առաջին կառույցների շինարարությունը։ Աթանասի կողմից առաջին անգամ սահմանվեցին Մետերներում մենաստանական կյանքի և վարվեցողության կանոնները, որոնց պետք է հետևեին ճգնավորները։ Համարվում է, որ հենց Աթանասն է այս ժայռերին տվել «Մետեորներ» անվանումը։ 1371 թվականին Մետեորա է այցելում Յոհան Ուրեշ Պալեոլոգոսը, որը հոր՝ Սիմեոն Սինիշիի մահից հետո ընդունել էր Էպիրոսի գահը։
Արտաքին հղումներ
Կատեգորիա:Մետեորայի վանքեր Կատեգորիա:Համաշխարհային ժառանգություն Հունաստանում Կատեգորիա:Ուղղափառ վանքեր
Աշխարհաքաղաքականություն
Աշխարհաքաղաքականություն, գեոպոլիտիկա (γῆ (երկիր մոլորակ) և πολιτική (քաղաքականություն) բառերից), տեսություն միջազգային քաղաքական հարաբերությունների վրա, աշխարհագրական գործոնների ազդեցության մասին։
Անվանում
«Գեոպոլիտիկա» տերմինն առաջին անգամ օգտագործել է շվեդ սոցիոլոգ Ռուդոլֆ Չելլենը 20-րդ դարի սկզբին։
1945 թ-ից ներկա
Գեոպոլիտիկան օգտագործվեց գերմանական նացիստների կողմից Երկրորդ համաշխարհային պատերազմի սանձազերծումը և Նացիստական Գերմանիայի նվաճողական քաղաքականությունը արդարացնելու համար։ Այդ պատճառով մի տևական ժամանակ գեոպոլիտիկան նույնացվում էր պատերազմի ու ագրեսիայի գաղափարախոսության հետ և համարվում էր հետադիմական և վարկաբեկված գիտական ուղղություն։ Գեոպոլիտիկայի նկատմամբ հետաքրքրությունը կրկին աճեց 20-րդ դարի 60-ական թվականներից սկսած։ Միաժամանակ տարածում գտան այլ մոտեցումներ ու տեսակետներ՝ պայմանավորված հետպատերազմյան նոր աշխարհակարգով և հատկապես միջուկային զենքի հայտնագործման ու տարածման հանգամանքով։ Տիրապետող էր դառնում այն գիտակցությունը, որ պատերազմն այլևս միջազգային հարցերի լուծման միջոց լինել չի կարող։ Առաջնակարգ նշանակություն ձեռք բերեցին պետության շահերի պաշտպանության, դրանց համաձայնեցման այնպիսի տնտեսական, տեխնիկական միջոցները և արտաքին քաղաքական գործունեությունը, որոնք բացառում են ռազմական ուժի գործադրումը։ Հին, դասական գեոպոլիտիկայի հիմքում ընկած էր «աշխարհագրական միջավայր-արտաքին քաղաքականություն» կապը, երբ աշխարհագրական դիրքի բարելավման և բնական ռեսուրսներով ապահովման հարցերը լուծվում էին ուժի դիրքերից։ Արդի գեոպոլիտիկայի հիմքում ընկած է եռանդամ« աշխարհագրական միջավայր-մարդ (ժողովուրդ)-արտաքին քաղաքականություն» շղթան։ Դրա իմաստն այն է, որ մեծանում է մարդկային գործոնի դերը։ Դա նշանակում է, որ մասնավորապես միջազգային քաղաքականության մեջ` բացառելով պատերազմը և նոր տարածքային նվաճումները, տիրապետող է դառնում հարևան պետությունների կենսական շահերի, ժողովրդի մենթալիտետի, քաղաքական կուլտուրայի, ազգային-պատմական ավանդույթների և նույնիսկ երկրի ղեկավարի հայացքների ու անձնական հատկանիշների փոխադարձ հաշվառումը։ Այդպիսի աշխարհաքաղաքական մոտեցումն օգնում է ճիշտ հասկանալու արտաքին քաղաքական գործընթացի մասնակիցների հեռավոր և մերձավոր շահերն ու նպատակները, նրանց քաղաքականությունը և դրա հիման վրա մշակելու սեփական պետական քաղաքականություն, մշտապես հիշելով, որ «քաղաքականությունը հնարավորին արվեստ է»։
Արտաքին հղումներ
Կատեգորիա:Աշխարհաքաղաքականություն Կատեգորիա:Աշխարհառազմավարություն Կատեգորիա:Քաղաքական աշխարհագրություն Կատեգորիա:Քաղաքական փիլիսոփայության ուղղություններ Կատեգորիա:Քաղաքական տեսություններ
ՄՀԲ (այլ կիրառումներ)
ՄՀԲ-ն կարող է լինել հետևյալ արտահայտություններից մեկի համառոտագրությունը՝
Նաև ըստ հայկական տառերի թվագրության, ՄՀԲ հավասար է 272 թվին։
Քիմբոլ շրջան (Նեբրասկա)
Քիմբոլ շրջան (Kimball County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.466 կմ² է, բնակչությունը՝ 4.089 մարդ (2010 թ. տվյալներով)։ Շրջկենտրոնն է Կիմբոլ բնակավայրը։ Կազմավորվել է 1888 թ.։
Կատեգորիա:Նեբրասկայի շրջաններ
Կիտայգորոդ (գյուղ, Ալեքսանդրովկայի շրջան)
Կիտայգորոդ (Китайгород), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Կիտայգորոդ գյուղում բնակվում էր 120 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Ռադոֆիննիկովո
Ռադոֆիննիկովո (Радофинниково), գյուղ Ռուսաստանի Լենինգրադի մարզի Տոսնենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Տոսնենսկի շրջանի բնակավայրեր
Աստերոիդների ցանկ (9901-10000)
Աստերոիդների ցանկ (9801-9900) * Աստերոիդների ցանկ * Աստերոիդների ցանկ (10001-10100)
Զեեի Վագինգ
Զեեի Վագինգ (Waging am See), Գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 6409 մարդ (ըստ 31 դեկտեմբերի 2010 թվականի տվյալով) ։ Զբաղեցնում է 48.86 կմ² տարածք։ Պաշտոնական կոդը՝ 09 1 89 162։
Ցամաքասարի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Ցամաքասար գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից ։ Ցանկում ներառված է ընդամենը 4 հուշարձան (4 միավոր)։
|}
Ծանոթագրություններ
Կատեգորիա:Արագածոտնի մարզի հուշարձանների ցանկեր
Անտուան Սևրուգին
Անտուան Վասիլի Սևրուգին (Սերունյան, Սեգրուվյան, Սևրիոգին կամ Սևրագին, Անտուան խան Վասիլի, ), իրանահայ լուսանկարիչ, ով հայտնի է եղել Իրանում Ղաջարիների դինաստիայի (1785-1925) կառավարման ժամանակ։
Կենսագրություն
Անտուան Սևրուգինը (իսկական ազգանունը հայտնի չէ, Սևրյուգինը քաղաքական կեղծանուն է) ծնվել է Թեհրանում ռուսական դեսպանատանը՝ Վասիլ Սևրուգինի (ունի հայկական արմատներ) և արմատներով Ագուլիսցի Աչին Խանումի ընտանիքում։ Հայրը եղել է ռուս դիվանագետ Թեհրանում, ով ձիարշավի ժամանակ մահացել է դժբախտ պատահարից։ Ընտանիքը տեղափոխվել է Վրաստան, որտեղ Անտուանն ստացել է միջնակարգ կրթություն, սովորել է նկարչություն և զբաղվել է լուսանկարչությամբ։
Լուսանկարիչ Դմիտրի Երմակովի (1845-1916) ազդեցության ներքո Անտուանը տեղափոխվում է Պարսկաստան՝ ստեղծելու այդ երկրի կյանքի ու կենցաղի ֆոտովավերագրությունը։ Եղբոր Կոլյայի հետ մեկնում են Ադրբեջան, որտեղից անցնում են Քուրդիստան, Լոռեսթան։ 1883 թվականին եղբոր հետ միասին Թեհրանում հիմում են լուսանկարչատուն ։
Անտուան Սևրուգինը ամուսնացել է իրանահայ Լուիզա Գուրգենյանի հետ և ունեցել են 7 երեխա։
Սևրուգինի հաջողությունները գրավում են արիստոկրատիայի ուշադրությունը, և նրան հրավիրում են Նասր ադ Դին Շահի պալատ, որտեղ նա դառնում է պալատի բարձրաստիճան լուսանկարիչը՝ և արժանանանում «Խան» տիտղոսի։
Սևրուգինի աշխատանքները արժանանում են նաև միջազգային ուշադրության, որի արդյունքում Եվրոպայի էթնոգրաֆիկ թանգարանները ձեռք են բերում նրա դիմանկարչական գործերից իրենց գիտական հավաքածուն համալրելու համար։ Գերմանացի պատմաբան Ֆրիդրիխ Սարը պատվիրում է նրան ուղևորվել դեպի Պարսկաստանի հարավ և հարավ-արևմուտք և լուսանկարել Աքեմենյան և Սասանյան ժայռերը և Նաքշե-Ռուստամի գերեզմանները։
1908 թվականի հեղափոխության ժամանակ Սևրուգինի ֆուսանկարչատունն ավերվում և ոչնչանում է։ 7000 լուսանկարներից պահպանվում են 2000, որոնց մեծ մասը առգրավվում է Ռեզա-Շահ Փահլավիի կողմից։ Պահպանված 696 նեգատիվներ ցուցադրվում են Սմիթսոնյան ինստիտուտում։
Անտուան Սևրուգինը մահացել է 1933 թվականին երիկամների հիվանդությունից և թաղված է Թեհրանում։
2015 թվականին Երևանի Մաշտոցի անվան Մատենադարանի հավաքածուն համալրվել է լուսանկարիչ Անտուան Սևրուգինի և գեղանկարիչ Անդրե Սևրուգյանի աշխատանքներով ։
Արտաքին հղումներ
Կատեգորիա:Իրանահայ լուսանկարիչներ
Մոմպերոնե
Մոմպերոնե (Momperone), կոմունա Իտալիայի Պիեմոնտ մարզի Ալեսանդրիա գավառում ։ Բնակչությունը կազմում է 223 մարդ (2008)։ Բնակչության խտությունը՝ 26 մարդ/կմ²։ Տարածքը կազմում է 9 կմ²։ Փոստային ինդեքս՝ 15050։ Հեռախոսային կոդ՝ 0131։
Բնակավայրի հովանավորն է հանդիսանում սուրբ Վիկտորը։ Տոնը նշվում է մայիսի 8-ին։
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
Լիման (քաղաքատիպ ավան, Լիմանսկի շրջան)
Լիման (Лиман), քաղաքատիպ ավան Ռուսաստանի, Աստրախանի մարզի Լիմանսկի շրջանի կազմում։
Բնակչությունը 2012 թվականին գրանցված տվյալներով կազմում էր 9841 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1889 թվականին հիմնադրված բնակավայրեր Կատեգորիա:Ռուսաստանի Աստրախանի մարզի Լիմանսկի շրջանի բնակավայրեր
Շեյխբրիմ
Շեյխբրիմ, գյուղ Արևմտյան Հայաստանում, Բիթլիսի վիլայեթի Մշո գավառում, Մշո դաշտում ։ Գտնվում է Մուշ քաղաքից 14 կմ հյուսիս, Արածանիի ձախ կողմում։
Պատմություն
Բնակչության մեծ մասը սպանվել է թուրքերի կողմից 1915 թվականի Մեծ եղեռնի ժամանակ։ Մնացածը գաղթել են տարբեր վայրեր։
Բնակչություն
1890 թվականին ուներ 27 տուն հայ և 5 տուն քուրդ բնակիչ։ XX դարի սկզբին ուներ 30 տուն՝ 300 հայ բնակչով և 9 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Հափշտակված երջանկություն (ֆիլմ, 2005)
«Հափշտակված երջանկություն» (Украдене щастя) ռեժիսոր Անդրեյ Դոնչիկի ֆիլմ է, որի գլխավոր դերերը մարմնավորում են Նատալյա Դոլյան, Անատոլի Պաշինինը, Ալեքսեյ Բոգդանովիչը, Վիտալի Լինեցկիը, Եվգենի Պաշինը, Լարիսա Ռուսնակը, Դմիտրի Լալենկովը, Նինա Կասթորֆը, Սերգեյ Գավրիլյուկը։
Կրապիվնյա (այլ կիրառումներ)
Կրապիվնյա, կարող է վերաբերել՝
Հափշտակված երջանկություն (ֆիլմ, 2005)
Սյուժե
Ֆիլմի հերոսներ Աննան, Միխայլոն և Միկոլան փորձում են իրենց երջանկությունը գտնել սուր կենսական իրավիճակներում։ Սիրային եռանկյունում կիրքը հարևանում է դավաճանության հետ, տանջանքը՝ մեխքի հետ, իսկ մնացյալը՝ մահվան։ Հերոսները հայտնվում են մի այնպիսի իրավիճակում, երբ երջանիկ լինելը պարզապես անհնարին է, քան որ այն գողացված է բոլորի մոտից։
Արտաքին հղումներ
Կատեգորիա:Ուկրաինական ֆիլմեր Կատեգորիա:2005 ֆիլմեր Կատեգորիա:Անդրեյ Դոնչիկի ֆիլմեր Կատեգորիա:Մելոդրամաներ‎ Կատեգորիա:Դրամա ֆիլմեր‎
Յիգիսոո (գյուղ, Սաուե շրջան)
Յիգիսոո (Jõgisoo), գյուղ Էստոնիայի Հարյումաա նահանգի Սաուե շրջանում։
2011 թվականի տվյալներով գյուղում բնակվում էր 266 մարդ։
Արտաքին հղումներ
Կատեգորիա:Էստոնիայի Հարյումաա նահանգի Սաուե շրջանի բնակավայրեր Կատեգորիա:Էստոնիայի գյուղեր
1987-88 NBA մրցաշրջան
1987-88 NBA մրցաշրջան, դարձել է Բասկետբոլի ազգային ասոցիացիայի 42-րդ մրցաշրջանը։ Ասոցիացիայի չեմպիոնը դարձել է «Լոս Անջելես Լեյքերս» ակումբը ։ Եզրափակչում՝ յոթ խաղերի ընթացքում, «Լեյքերս»-ը հաղթել են «Դետրոյթ Փիստոնս»-ին և գրավել են Լարի Օ Բրայենի գավաթը։
Արտաքին հղումներ
Կատեգորիա:Բասկետբոլի ազգային ասոցիացիա Կատեգորիա:Բասկետբոլի ազգային ասոցիացիայի դրաֆթներ
Ֆիզուլիի միջազգային օդանավակայան
Պատմություն
2021 թվականի հունվարին Ադրբեջանի նախագահը հրամանագիր է ստորագրել Ֆիզուլիում միջազգային օդանավակայան կառուցելու մասին։ Հունվարի 14-ին Ֆիզուլիի շրջանի Միրզաջամալլի գյուղի մոտ տեղի է ունեցել ապագա օդանավակայանի հիմնարկեքի արարողությունը ։
Օդանավակայանի թռիչքուղու շինարարությունը նախատեսվել էր ավարտել մինչև տարեվերջ։ Սակայն 2021 թվականի օգոստոսին օդանավակայանի թռիչքուղին արդեն պատրաստ է եղել։ Օդանավակայանը ստացել էր առաջին փորձնական ինքնաթիռը։ Նոր օդանավակայանի թռիչքուղին նախատեսված էր ունենալ 3000 մետր երկարություն ։
Օդանավակայանի կառուցման ժամանակ օգտագործվել են ժամանակակից տեխնոլոգիաներ։ 2021 թվականի սեպտեմբերի 5-ին կազմակերպվել է առաջին խոշոր փորձնական թռիչքը դեպի օդանավակայան։ Ադրբեջանական ավիաուղիներին պատկանող Airbus A340-500 մարդատար ինքնաթիռը և Silk Way Airlines ավիաընկերությանը պատկանող Boeing 747-400 բեռնատար ինքնաթիռը նույն օրը հաջող փորձնական թռիչքներ են իրականացրել ։ Օդանավակայանի առաջին ուղևորները եղել են 100 լրատվամիջոցների և հասարակական ակտիվիստներ, ովքեր մասնակցել են փորձնական թռիչքին ։ 2021 թվականի հոկտեմբերի 26-ին օդանավակայանը պաշտոնապես բացվել է։ Բացման արարողությանը ներկա են եղել Ադրբեջանի նախագահ Իլհամ Ալիևը և Թուրքիայի նախագահ Ռեջեփ Թայիփ Էրդողանը ։
Դիապսիդներ
Դիապսիդներ , սողունների հնագույն խումբ, որը ձևավորվել է 300 միլիոն տարի առաջ (վերին քարածխային ժամանակաշրջանում) և գոյատևում է մինչև օրս (կոկորդիլոսներ, կնճիթագլուխներ, թեփուկավորներ և կրիաներ  ): Ժամանակակից դասակարգման համաձայն՝ թռչունները նույնպես պատկանում են դիապսիդներին ։ Ներկայում աշխարհում գոյություն ունեն դիապսիդների մոտավորապես 14600 տեսակներ, ինչը նրանց դարձնում է բարձրակարգ ողնաշարավորների ամենաբազմազան խումբը։
Էվոլյուցիա
Դիապսիդներն անապսիդներից հետո զավրոսիդներից առանձնացված խումբն են։ Նրանց գանգը (սկզբնական տարբերակում) ունի երկու քունքային խոռոչներ, որոնք դասավորված աչքի հետևի ոսկրից վերև և ներքև։ Պալեոզոյի վերջում դիապսիդները հիմք են դարձել բավականին մեծ թվով կարգաբանական հարմարված խմբերի, որոնք հայտնաբերում են ինչպես անհետացած, այնպես էլ ժամանակակից սողունների մեջ։ Նրանք կարողացել են ոչ միայն գերիշխող դիրք գրավել ցամաքային կենսացենոզներում, այլ հարմարվել են քաղցրահամ ջրերի, ծովային և օդային միջավայրերին։
Համեմատաբար ուշ շրջանի դիապսիդների շարքում առանձնացել են երկու հիմնական խմբեր՝ լեպիդոզավրոմորֆները (Lepidosauromorpha) արխոզավրոմորֆները (Archosauromorpha)։ Լեպիդոզավրներից սկզբում առանձնացել են կնճիթագլուխները, որոնցից ներկայում պահպանվել է միայն հատերիան։ Պերմի ժամանակաշրջանի վերջում նրանցից առանձնացել են թեփուկավորներ (Squamata), որոնք դարձել են բազմաթիվ կավճի ժամանակաշրջանում։ Միջին յուրայի ժամանակաշրջանից ոչ ուշ հայտնվել են օձերը, որոնք կազմում են սողունների առանձին խումբ։ Վաղ տրիասում արխոզավրոմորֆներից առանձնացել են արխոզավրները։
Դասակարգում
Ժամանակակից դասակարգում ։
Գրականություն
Կատեգորիա:Սողուններ
Կին, կրակ և վտանգավոր բաներ (Լակոֆֆ)
«Կին, Կրակ և վտանգավոր երևույթներ․ Ինչ կարող են Կատեգորիաները Մտքի վերաբերյալ Բացահայտել» (Women, Fire, and Dangerous Things: What Categories Reveal About the Mind), ոչ գեղարվեստական գիրք։ Գրել է ճանաչողագետ լեզվաբան Ջորջ Լակոֆֆը։ Գիրքը առաջին անգամ հրատարակվել է Չիկագոյի Համալսարանի Հրատարակչության կողմից 1987 թվականին։ Այն իրենից ներկայացնում է ճանաչողական մոդելների ուսումնասիրությանը ուղղված աշխատություն՝ քննելով այն իմաստաբանության շրջանակներում։ Գիրքը ընդգծում է փոխաբերության կենտրոնականությունը, որը բնորոշվում է ճանաչողական պրոցեսի ժամանակ մի ճանաչողական կառույցից մյուսի անցնելու երևույթ ։ Այն բացահայտում է հասկացութային փոխաբերույթի կամ ճանաչողական փոխաբերության ազդեցությունները, երկուսն էլ մշակույթով պայմանավորված են և միևնույն ժամանակ համընդհանուր են մարդկային ցեղի համար։ Գրքում խոսվում է նաև այն բոլոր մեթոդաբանական սահմանափակումների մասին, որոնք առկա են եղել մինչ այդ գրված հետազոտություններում։ Քննարկում է նաև Անգլո-ամերիկյան դպրոցների կատեգորիաների վերաբերյալ ունեցած փիլիսոփայական կոնցեպտների մասին, որ ունեին գիտական մեթոդիկայի առնչությամբ։
Գրքի վերնագրի ընտրությունը պայմանավորված է Ավստրալիայում գտնվող մի աբորիգեն ցեղի (Դյիրբալ) լեզվում առկա գոյականի քերականական կարգի կառուցվածքով։ Գոյականի իգական սեռի կատեգորիան իր մեջ ներառում է գոյականներ իգական սեռ, ջուր, կրակ, բռնություն և որոշ կենդանիներ։
Ծանոթագրություններ
Կատեգորիա:Լեզվաբանություն
Բանգոր (այլ կիրառումներ)
Բանգոր, կարող է վերաբերել՝
Սղոցի
Սղոցի, փշարմավ, սրատերև, պատկանում է փշարմավազգիների ընտանիքի մշտականաչ, հազվադեպ տերևաթափ, ծառերի ու թփերի ցեղին։ Այգեպանները սղոցենին գնահատում են իր դեկորատիվ փայլուն կաշենման տերևների, մուգ կանաչ, կամ երկգույն, պայծառ ու գրավիչ հատապտուղների համար, որոնք կարող են լինել կարմիր, դեղին, սպիտակ, սև կամ նարնջագույն։ Հատապտուղները հասունանում են աշնանը և լավ են պահպանվում ողջ ձմեռը անգամ մնալով ծառի վրա։ Առավել տարածված է Փշարմավ սրատերև ( Ilex aquifolium)։
Ստուգաբանությունը
Ցեղի լատիներեն անվանումը ծագել է քարե կաղնի (Quercus ilex) բառից։ Ilex լատիներեն անվանումը նշանակում է քարե կաղնի, փշակաղնի կամ մշտադալար կաղնի (Quercus ilex)։ Չնայած նրան, որ Լիննեի դասակարգման մեջ Ilex-ը սղոցին էր, Մեծ Բրիտանիայում 19-րդ դարում, Ilex անվանումը կրում էր նաև կաղնին, սղոցիի հետ միասին։ Հնարավոր է, որ դա պայմանավորված է եղել տերևների մակերեսի նմանությամբ ։ Անգլերեն բույսի անվանումն է ՝ Holly (Ilex aquifolium), այս բույսի ճյուղերը և պտուղները օգտագործվում են Սուրբ Ծննդյան տոնի ձևավորման համար։ Holly անվանումը ավելի լայն բնագավառում կիրառում են ամբողջ ցեղի համար։ Holly անվան ծագումը համարվում է Հին անգլերեն hole(ġ)n, Միջնադարյան անգլերեն Holin և ավելի ուշ Hollen բառերի կրճատված ձև։
Ֆրանսերեն փշարմավի անվանում է ՝ houx։ Անվանումը ծագել է Հին Հոլանդերեն *hulis (Միջնադարյան Հոլանդերեն huls ) բառից։ Երկուսն էլ կապված են Հին Գերմաներեն hulis, huls, ինչպես և Ցածրագերմաներեն / Ցածրաֆրանկերեն Hülse կամ hulst տերմիններին։ Այս Գերմանական խոսքերը կարծես ծագել են Կելտերեն լեզվից՝ Ուելսերեն celyn, Բրետոններեն kelen (n) և Իռլանդերեն cuileann բառերից ։
Մի քանի ռոմանական լեզուներում օգտագործվում է acrifolium լատիներեն անվանումը, այսպես՝ Իտալերեն agrifoglio, Ակվիտաներեն grefuèlh և այլն։
Հայերեն լեզվի մեջ գոյություն ունի այդ ծառի մի քանի անվանումներ. սղոցի, փշարմավ, սրատերև։
Տարածվածությունը և բնապահպանությունը
Հայտնի 400 –ից ավելի տեսակներն աճում են 2 կիսագնդերի արևադարձային և մերձարևադարձային ( երբեմն բարեխառն) գոտիներում։ Բնության մեջ սղոցենին բավականին տարածված ծառատեսակ է և հանդիպում է գրեթե ամենուր։ Տեսակների թիվը մեծ է հատկապես Հվ. Ամերիկայում, Հվ. Արլ. և Արլ. Ասիայում։ ՍՍՀՄ-ում (Հեռավոր Արևելքում ևԿովկասում) աճում է սղոցիի 6 տեսակ, որոնցից 3-ը գրանցված են ՍՍՀՄ Կարմիր գրքում։
Թունոտություն
Սղոցին կարող է պարունակել սուրճի թթու, կաֆեոլի ածանցյալներ, կաֆեոլշիկիմիկ թթու, քլորոգեն թթու, ֆերուլոյքունիք թթու, կվերցետին, հնայի թթու, կեմփֆերոլ, տանին, ռուտին, կոֆեին, և թեոբրոմին ։
Սղոցի հատապտուղները կարող են առաջացնել փսխում և լուծ։ Նրանք հատկապես վտանգավոր են այն դեպքում, երբ երեխաներ են նրանք ուտում, գրաված իրենց վառ կարմիր հատապտուղներով։ Օգտագործելով ավելի քան 20 հատապտուղներ, կարող է ճակատագրական լինել երեխաների համար ։
Սղոցի տերևները կարող են առաջացնել լուծ, սրտխառնոց, փսխում, ստամոքսի և աղիքային խնդիրներ։ Սղոցի բույսերը կարող են թունավոր լինել կենդանիների և անասունների համար ։ Որոշ փշարմավի տեսակի տերևները օգտագործվում են մի շարք մշակույթներում, որպես ամենօրյա թեյ։
Gallberry (I. glabra) տեսակի փշարմավի տերևները դառն են ու ունեն փսխողական հատկություն։
Բուսաբանական նկարագրությունը
Տերևները պարզ են, հերթադիր, կաշեկերպ, շուտ թափվող, մանր տերևակիցներով։ Ծաղիկները սպիտակ են կամ դեղնավուն, նուրբ, հաճելի հոտով՝ հավաքված հովանոցաձև կամ հուրանաձև ծաղկաբույլերում։ Սղոցիի փշերը չափազանց սուր են և պահպանվում են իրենց սրությունը նույնիսկ ընկած տերևների մոտ։
Սղոցիի գարնանային ծաղկումը անցնում է աննկատ, փոքր բաց գույնի ծաղիկները ձևավորվում են տերևանութում։ Հաճախ արական և իգական ծաղիկները ձևավորվում են տարբեր բույսերի վրա, ուստի պտղի ձևավորման համար պետք է տնկել արական և իգական բույսերը միմյանց մոտ։ Հեռացնելով այդ տերևները, կարելի է հեշտությամբ խոցել մատը նույնիսկ հաստ այգեգործի ձեռնոցներ հագած։
Պտուղը կորիզակ է ։ Սղոցիի պտուղները առօրյայում կոչվում են հատապտուղ, սակայն ըստ բուսաբանների նրանք կորիզակ են։
Նշանակությունը և կիրառումը
Սղոցին վաղուց է գնահատվել մարդու կողմից։ Գործնական տեսանկյունից փշարմավները հետաքրքրություններ են ներկայացնում, որպես հողմապաշտպան պատնեշներ, ծովափերի բույսեր (շնորհիվ աղի հանդեպ իրենց բարձր դիմադրությամբ) և շատ հուսալի կանաչ ցանկապատեր։ Ինչպես և մղամուճը, սղոսին էլ օգտագործվում էր Հին Հռոմում Սատուրնյան ձմեռային տոների ընթացքում, հետագայում քրիստոնեության գալուստից ի վեր, այս տոնը ձևափոխվում է Սուրբ Ծննդյան տոնին։
Դրուիդների հավատալիքներում, փշարմավը խորհրդանշում էր արևը, հենց այդ պատճառով էլ հին կելտերը զարդարում էին իրենց տները, ձմռան մռայլ ամիսներին, ծառի երիտասարդ ճյուղերով։ Մինչև հիմա էլ սղոցին համարվում է Սուրբ Ծննդյան ավանդական բույս, որը լայնորեն օգտագործվում ձմռան տոների կապակցությամբ, զետեղարանի և տոնական սեղանի ձևավորման մեջ, այնպես էլ օգտագործվում է, որպես նյութ ամանորյա ծաղկեպսակների և նույնիսկ երբեմն էլ փոխարենում է "գլխավոր" Սուրբ Ծննդյան ծառ՝ տոնածառին։ Էդվարդյան դարաշրջանում սղոցիի տրցակներ օգտագործվում էին ծխնելույզի մաքրման մեջ։ Հյուսիսամերիկյան հնդիկները օգտագործվում էին տեղական թեյի սղոցի տերևները (Ilex vomitoria), որը հայտնի է իր լուծողական և փսխողական հատկություններով, որպես հակաթույն իրենց բժշկության մեջ, կրոնական ծեսերի ընթացքում։ Երիտասարդ տերևներից և վարոցներից (ճիպոտներից, շվերից), նրանք պատրաստում էին խմիչք, որը կոչվում էր սև թեյ։
Փշարմավ որպես դեկորատիվ բույս
Որպես պարտեզի բույս, սղոցին չի պահանջում շատ ուշադրություն։ Նրանք պատրաստ են աճել ավազոտ կամ կավե հողերում, մի պայմանով, որ հողը լավ ջրաթափանց լինի և պարունակի հումուս։
Սղոցին պատրաստ է համակերպվել նաև կիսաստվերության հետ, բայց պետք է նկատել, որ երկգույն տերևներ ունեցող տեսակների մոտ, գույների հակադրությունը լավագույնս դրսևորվում է բաց արևի տակ։ Սղոցիի հիվանդություններից կարելի է նշել ֆիտոֆտորոզ (Phytophthora), որը հանգեցնում է արմատի հոտեցմանը ու բույսի մահվանը։ Վնասված հիվանդությամբ բույսերը պետք է ոչնչացնել, իսկ հողը ամբողջ տարածքում ախտահանել։ Էտումը կատարվում է պտղաբերության ավատի վերջում։ Շատ սղոցիներ միայն շահում են էտումից հետո։ Երկգույն սղոցիներին էտում են միայն կանաչ ճյուղերը, եթե այդպիսիք կան։ Տեղափոխել ավելի նպատակահարմար է երիտասարդ բույսերը ձմեռանը կամ վաղ գարնանը, ավելի մեծահասակ բույսերը չեն սիրում տեղափոխումը։ Գնման ժամանակ անպայման պետք է պարզել բույսերի խաչաձև փոշոտման եղանակաը, քանզի կարող է բավարար չլինել մեկ բույսը և անհրաժեշտ լինի գնել երկու սղոցի, որպիսզի կատարվի ճիշտ փոշոտում։ Այգու դիզայնի մեջ սղցին ունի իր ուրույն տեղը։ Նաև գերազանց կիրառվում է անտառներում և վայրի այգիներում, որտեղ այդ ծառը ապահովում է անհրաժեշտ ապաստան միջատներին և սնունդ է հանդիսանում թռչունների համար, քանի որ նրա հատապտուղները, ըստ էության, մնում են ճյուղերի վրա մինչև նոր ծաղկումը։ Հենց թռչունների շնորհիվ էլ կատարվում է փշարմավի տարածումը և բազմացումը վայրի բնության մեջ. պտուղները ուտելիս, նրանք տարածում են ամենուր պարունակող նրանց մեջ սերմերը։ Սղոցիի նոր ծլերը իրենցից ներկայացնում են մոլեխոտեր, որոնք հայտնվում են առավել դժվար հասանելի վայրերում. ցանկապատի կամ պարիսպի տակ։ Սղոցին գեղեցիկ է նայվում, երբ տնկված են երիզորդ և խմբերով։ Սղոցիի լավ «ընկերներն» է ավանդաբար մահոնիան, հորտենզիան, իլենիններ և շատ այլ ծառեր։ Սղոցիները գերազանց ենթարկվում են ձևային էտմանը, ինչի արդյունքում ստացվում են գեղեցիկ տոպիարներ։ Բոնսաի սիրահարները հաճույքով աշխատում են դանդաղ աճող փշարմավի հետ։ Մշակվածության մեջ հաճախ տարածված են սղոցիի ետևյալ տեսակները և սորտերը.
Դասակարգում
{|| content2 =
Աղբյուրներ
Կատեգորիա:Ծառեր Կատեգորիա:Դեղաբույսեր Կատեգորիա:Ասիայի բուսական աշխարհ Կատեգորիա:Թունավոր բույսեր
Նաշիդե Գյոզդե Դուրմուշ
Նաշիդե Գյոզդե Դուրմուշ (Naside Gözde Durmuş, ), թուրք գիտնական և գենետիկ, ում ուսումնասիրությունները առնչվում են համաշխարհային առողջապահության հիմնախնդիրների ոլորտներում նանոտեխնոլոգիայի և միկրոտեխնոլոգիայի ունեցած դերակատարությանը, ինչպես օրինակ քաղցկեղի և հակաբիոտիկների ոլորտներում։ 2015 թվականին «MIT Technology Review»-ն նրան դասակարգել է «պիոներների» կատեգորիայի տակ՝ ներառելով 35 ամենաերիտասարդ առաջնորդների ցանկում ։
Կենսագրություն
Դուրմուշը ծնվել է 1985 թվականին Թուրքիայի Իզմիր քաղաքում ։ 2003 թվականին ընդունվել է Անկարայի Միջինարևելյան տեխնիկական համալսարանի բակալավրիատ՝ մասնագիտանալով մոլեկուլային կենսաբանության և գենետիկայի ոլորտներում։ Ավելի ուշ, նա մասնակցել է Ֆուլբրայթի ծրագրին և մեկնել Միացյալ Նահանգներ՝ ստանալու բարձրագույն կրթություն։ 2009 թվականին Բոստոնի համալսարանում ստացել է ինժեներիայի մագիստրոսի կոչում, իսկ արդեն 2013 թվականի մայիսին Բրաունի համալսարանում ստացել է կենսաբժշկական ինժեներիայի թեկնածուի գիտական աստիճան ։
2014 թվականին, Սթենֆորդի համալսարանում սկսել է իրականացրել հետդոկտորական հետազոտություն։ Ներկայումս, նա, Ռոնալդ Դեյվիսի հետ միասին, հետազոտություն է իրականացնում Սթենֆորդի համալսարանի գենետիկ տեխնոլոգիայի կենտրոնում և Սթենֆորդի բժշկության դպրոցում ։ 2015 թվականին «MIT Technology Review»-ն նրան դասակարգել է «պիոներների» կատեգորիայի տակ՝ ներառելով 35 ամենաերիտասարդ լիդերների ցանկում։
Կարիերա
Նրա ուսումնասիրությունները ուղղված էժան նանոտեխնոլոգիական գործիքների ստեղծմանը, որոնց միջոցով կարելի է տալ հիվանդությունների եզրակացությունը և բուժումը, ինչպես օրինակ բջիջների ֆիզիկական առանձնահատկությունները հայտնաբերելու արագ մեթոդի մշակում՝ մագնիսական դաշտում նրանց լևիտացիայի միջոցով։ Սա հնարավորություն է տալիս կարճ ժամանակահատվածում չափել, թե ինչպես է մանրեն արձագանքում համապատասխան միջոցին և ինչպես կարելի է քաղկեղածին հիվանդ բջիջները տարանջատել առողջ բջիջներից ։
Ծանոթագրություններ
Կատեգորիա:Թուրք գիտնականներ Կատեգորիա:Մերձավոր Արևելքի տեխնիկական համալսարանի շրջանավարտներ Կատեգորիա:Բոստոնի համալսարանի շրջանավարտներ
Բաունեի
Բաունեի(Baunei), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչության հովանավոր սուրբ համարվում է Նիկողայոս Հրաշագործը։ Ամեն տարի տոնը նշվում է դեկտեմբերի 6-ին։
Արտաքին հղումներ
Կատեգորիա:Իտալիայի բնակավայրեր
Կրասնոսելիե (գյուղ, Ալեքսանդրովկայի շրջան)
Կրասնոսելիե (Красносілля), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Կրասնոսելիե գյուղում բնակվում էր 1 474 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Փոնդերա շրջան (Մոնտանա)
Փոնդերա շրջան (Pondera County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 4.209 կմ² է, բնակչությունը՝ 6.424 մարդ (2000 թ. տվյալներով)։ Շրջկենտրոնն է Քոնրադ բնակավայրը։ Կազմավորվել է 1919 թ.։
Կատեգորիա:Մոնտանայի շրջաններ
Աստերոիդների ցանկ (190001-190100)
Աստերոիդների ցանկ (189901-190000) * Աստերոիդների ցանկ * Աստերոիդների ցանկ (190101-190200)
|} Աստերոիդների ցանկ (189901-190000) * Աստերոիդների ցանկ * Աստերոիդների ցանկ (190101-190200)
Հակոբ Հակոբյան (Ճոյտ)
Հակոբ Ռաֆիկի Հակոբյան, հայտնի նաև Ճոյտ մականվանբ , Հայաստանի Ազգային Ժողովի նախկին պատգամավոր։
Կենսագրություն
1981-1983 թվականներին ծառայել է խորհրդային բանակում։
Կրթություն
1996-2001 թվականներին սովորել և ավարտել է Հայկական գյուղատնտեսական ակադեմիան և ստացել Հիդրոկոնստրուկտորի որակավորում։
Քաղաքական և կուսակցական գործունեություն
1999-2003 թվականներին ընտրվել է խորհրդարանի պատգամավոր (թիվ 35 ընտրատարածքից)։ Եղել է Ազգային ժողովի պետաիրավական հարցերի մշտական հանձնաժողովի անդամ։ «Կայունություն» պատգամավորական խմբի, ապա «Ժողովրդական պատգամավոր» պատգամավորական խմբի անդամ է եղել, որը հիմնադրվել է 2003 թվականի հունիսի 13-ին և բաղկացած է 15 պատգամավորներից։ 2003 թվականի մայիսի 25-ին կրկին վերընտրվել է Աժ պատգամավոր թիվ 26 ընտրատարածքից, և ղեկավարել մինչև 2007 թվականը։ ԱԺ պետաիրավական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։
Հայաստանի հանրապետական կուսակցության անդամ է։
Ընտանիք
Ամուսնացած էր, ուներ հինգ երեխա։
Ձերբակալություն
Հակոբ Հակոբյանը ձերբակալվել է 2015 թվականի փետրվարի 2-ին ։ Նույն թվականի մայիսի 4-ին ազատ է արձակվել ։
Արտաքին հղումներ
Կատեգորիա:Հայ գործարարներ Կատեգորիա:ՀՀ Ազգային ժողովի պատգամավորներ Կատեգորիա:ՀՀԿ անդամներ Կատեգորիա:Բնօրինակում անաղբյուր հոդվածներ Կատեգորիա:COVID-19-ից մահացածներ
Յիգիսոո (գյուղ, Ամբլա շրջան)
Յիգիսոո (Jõgisoo), գյուղ Էստոնիայի Յարվամաա նահանգի Ամբլա շրջանում։
2011 թվականի տվյալներով գյուղում բնակվում էր 91 մարդ։
Արտաքին հղումներ
Կատեգորիա:Էստոնիայի Յարվամաա նահանգի Ամբլա շրջանի բնակավայրեր Կատեգորիա:Էստոնիայի գյուղեր
Յայցե
Յայցե (Jajce), քաղաք Բոսնիա և Հերցեգովինայում։ Համանուն համայնքի վարչական կենտրոնն է։ Տեղակայված է Վրբաս գետի վրա։ Պլիվա գետի վրա գտվնում է էլեկտրակայանների կասկադ։
Պատմություն
Քաղաքի անվանումը ծագում է սերբախորվաթերեն jaje բառից, որը թարգմանաբար նշանակում է «ձու» ։
Յայցեն առաջին անգամ հիշատակվում է 1396 թվականին։ Հիմնադրվել է Հրվոե Վուկչիչի կողմից 1391-1404 թվականներին միջև, որը հավանաբար կառուցել է ամրոցը Մեդվեդ աշտարակի տեղում։ Հրվոեից հետո քաղաքն անցել է Ռադիվոյ Յաբլանովիչին, իսկ հետո՝ Կոտրոմանիչներին՝ դառնալով թագավորական մայրաքաղաքներից մեկը։ 1423 և 1431 թվականին թագավորությունն այստեղից ղեկավարել է Տվրտկո II-ը, իսկ 1444, 1446, 1450 և 1456 թվականներին՝ Տոմաշը։ 1461 թվականին այստեղ է թագադրվել Բոսնիայի վերջին թագավոր Ստեպան Տոմաշևիչը։ 1439 թվականին թուրքական զինված խմբերն առաջին անգամ մոտեցել են Յայցեին ։